open-index/open-wikipedia-markdown huggingface dataset:
Salemkirken (Sandefjord)

**Salemkirken** er en frikirke i Sandefjord, tilsluttet Pinsebevegelsen i Norge. Salem tilhører den verdensomspennende Pinsevekkelsen, som kom til Norge i desember 1906. Salem ble etablert og hadde sine første samlinger i 1929. Menigheten hadde 605 tilskuddstellende medlemmer i 2022. Menigheten praktiserer dåp av troende 

## Virksomhet
Menigheten er en flergenerasjons-menighet. Søndager er tradisjonell møtedag, men også resten av uken er det aktivitet. Lørdager har tradisjonelt vært ungdommens kveld, da samles 50–100 ungdommer.

Menigheten har egen lokalradio, kafé, barnehage og driver MBS - menighetsbibelskolen.

## Misjon
Salem Sandefjord støtter den norske pinsbevegelsens misjonsarbeid i Belarus, Ukraina, Georgia og Swaziland. Menigheten støtter også arbeidet til IBRA og K.A.B.A.. I 2006 var menighetens bidrag til misjon på litt over 250&nbsp;000 kroner.

## Referanser


## Eksterne lenker
* 
*
Vårbelgreisingen

**Vårbelgreisingen** i 1189 og 1190 i Østlandet mot kong Sverre Sigurdsson og de østlandske maktinteresser ble startet av to tidlige kuvlungledere, Simon Kåresson og Olve fra Gurann som hadde flyktet til Danmark etter kuvlungene var knust av birkebeinerne i Bergen. Simon Kåresson tok et barn til seg og erklærte ham som sønn av Magnus Erlingsson ved navn *Vikar*. Rundt dette kongsemnet samlet Simon og hans menn en flokk som kom fra grensetraktene i Østfold.

Med en flåte på 16 skip seilte den nye flokken mot nord. Flokken fikk kallenavnet *[[vårbelgene]]* som dels er uforklarlig, men navnet kan være en indikasjon på flokkens opprinnelse og sosiale plassering fordi ordet vårbelg betyr helflådd vårskinn, mindre verdt enn vinterskinn eller pelsverk av dårlig kvalitet. Det viste til fattigfolk og utkantfolk. Vårbelgene herjet på Viken om sommeren i 1190 og for voldsomt fram med ran på både bønder og kjøpmenn fra vest til øst. Men de lyktes ikke å vinne tilslutning hos vikværingene som hadde sett seg lei på slike flokker som var ansett som røverpakk og primitive oppviglerne.

I Tønsberg mobiliserte byborgerne og handelsfolk flere langskip og lasteskip som lå utenfor bryggene til forsvar for byen. Med denne mindre flåtestyrken dro tønsbergmennene ut på sjøen og satte etter vårbelgene som seilte vekk fra farvannet rundt havnebyen etter at Simon hadde hørt om tønsbergmennenes forsvar.

Det kom til et sjøslag ved *Bridstein*, formodentlig Tresten ved Akersøya i Hvaler eller Tristein ved Færder etter at tønsbergmennene hadde innhentet og tvunget vårbelgene til kamp. Tønsbergmennene hadde de beste skipene som var både større og høyere en vårbelgenes, så utfallet av sjøslaget var allerede gitt. Skipene ble nådeløst ryddet av tønsbergmennene som drepte de fleste ombord inkludert Simon Kåresson. Et barn bare få år gammelt ble funnet nede i forrommet viste seg å være kongeemnet. Han ble uten skrupler slått ihjel av seierherrene. Hvor mange som falt i sjøslaget er ikke kjent. Vårbelgenes skip var mindre en tønsbergmennenes og muligens hadde de bare et mannskap på førti hver. Vårbelgene som flokk var ikke stor, trolig mellom 600 og 1000 mann.

Tilintetgjørelsen av vårbelgene sommeren i 1190 betydde ikke at det var slutt på reisingen av nye flokker som la ut på plyndringstokt for personlig vinning i de urolige tidene på Østlandet som lå i et maktvakuum som følge av borgerkrigene.

## Kilder
* *Sverres saga*
Ikkatteq

**Ikkatteq** (grønlandsk stavemåte: **Íkáteq**) er en liten bygd i Ammassalik kommune på østkysten av Grønland. 

Bygden ligger på en liten øy nær øya Ammassalik Ø, og har kun en innbygger. Det er til sammen 6-7 hus og en kirke her. 

## Eksterne lenker
* Historiske bilder
* Bilde av området
Bård Wiggen

**Bård Wiggen** (født 9. desember 1961) er en norsk fotballtrener og tidligere fotballspiller som er fagkoordinator for .

Wiggen hadde en karrière som spiller i blant annet Rosenborg hvor han ble seriemester og cupmester i 1988, ,  og . Han startet også trenerkarrièren i sistnevnte klubb. Etter det har Wiggen vært hovedtrener for ,  og spillerutvikler, assistenttrener og hovedtrener i . I tillegg har han vært assistent for Norges G19-landslag. Etter mange år i , dro Wiggen til  i 2008 for å assistere Ståle Solbakken. Der avsluttet han da Ståle Solbakken overtok trenerjobben i  i 2011. Sluttet i Köln i 2012. 10. juli skrev Wiggen kontrakt med . Etter kun en halv sesong i Lillestrøm, har han før 2013- sesongen dratt tilbake til Trondheim og Rosenborg, for å være Per Joar Hansens høyre hånd de neste to årene. Første år i Rosenborg ga sølv i serien og tapt cupfinale mot Molde. Juli 2014 ble Wiggen og daværende hovedtrener  Per Joar Hansen løst fra sine kontrakter til tross for 2.-plass i serien. Wiggen ble foran 2015 sesongen ansatt som Tor Ole Skulleruds assistent i Molde. Begge ble løst fra sine kontrakter  august 2015.

## Referanser


## Kilder
* Dagbladet.no: Bård Wiggen klar for Rosenborg. Forlater LSK etter bare et halvt år.

## Eksterne lenker
*
Ammassalik Ø

**Ammassalik Ø** («Ammassalikøya») er en øy i Ammassalik kommune på østkysten av Grønland.

Øya er 772 km² stor, og ligger på ca. 65°43' N 37°35' W. Her ligger kommunens administrasjonssenter, Tasiilaq, med 1.852 innbyggere. 

På en øy like ved ligger den lille bosettingen Ikkatteq, med kun én innbygger.
James M. Kelly

**James McNeal «Vegas» Kelly** (født 14. mai 1964) er en NASA-astronaut og en tidligere pilot for United States Air Force. Han har fløytet på to romferder som pilot på romfergen, begge innebar besøk til Den internasjonale romstasjonen (ISS).

## Romferder

## Hedersbevisninger
* Meritorious Service Medal
* Air Force Commendation Medals (2 stk)
* Outstanding Unit Awards (2 stk)
* Combat Readiness Medals (2 stk)
og flere andre militære utmerkelser

## Trivia
Kelly blir ofte kalt for "*Vegas*", hans kallesignal fra US Air Force

## Bilder

Fil:STS-102 crew.jpg|Mannskapet som deltok på STS-102
Fil:Sts-114-crew.jpg|Mannskapet som deltok på STS-114


## Referanser


## Eksterne lenker
* Official NASA Bio
* STS-114 James Kelly Crew Profile
* Spacefacts biography of James M. Kelly
Agnes og hans brødre

***Agnes og hans brødre*** (originaltittel: *Agnes und seine Brüder*) er en tysk film fra 2004, regissert av Oskar Roehler.

## Handling
Filmen er sentrert rundt tre vidt forskjellige søsken: Hans-Jörg, en bibliotekar og sex-avhengig. Werner, en politiker i et trøblete ekteskap med en sønn som liker å diskreditere faren sin.

Samt Martin, som nå heter Agnes etter en kjønnsskifte-operasjon. Agnes arbeider som danserinne, og er forelsket i en person hun ikke kan få.

## Rolleliste

* Martin Weiß som Agnes Tschirner
* Moritz Bleibtreu som Hans-Jörg Tschirner
* Herbert Knaup som Werner Tschirner
* Katja Riemann som Signe
* Tom Schilling som Ralf
* Suzan Anbeh som Desiree
* Vadim Glowna som Günther
* Margit Carstensen som Roxy
* Lee Daniels som Henry
* Marie Zielcke som Nadine
* Oliver Korittke som Rudi
* Martin Semmelrogge som Manni Moneto
* Martin Feifel som Hannes
* Sven Martinek som Jürgen

## Referanser


## Eksterne lenker
*
Marilyn (topp)

En **marilyn** er en topp på en høyde eller et fjell på De britiske øyer med en primærfaktor, det vil si høyde i forhold til terrenget omkring, på minst 150 meter (492 fot), uansett hvor mange meter over havet toppen er. Navnet er en ironisk kontrast til betegnelsen munro, som brukes om fjell i Skottland med høyde på minst 3000 fot (914,4 meter) og er dannet som rimslang på navnet Marilyn Monroe. 

Det er pr. 2007 identifisert 2007 marilyns på De britiske øyer, fordelt slik:

* Skottland: 1214
* Irland: 387
* England: 179
* Wales: 156
* Nord-Irland: 66
* Man: 5

Listen ble først samlet for Storbritannia i Alan Dawsons bok *The Relative Hills of Britain*, og blir stadig revidert ettersom Ordnance Survey gir ut nye kart. Den ble utvidet med arilyns på Irland i Clem Clements' *The Hewitts and Marilyns of Ireland*. 

Mange av de største fjellene er marilyns, inkludert Ben Nevis, Scafell Pike og Snowdon. På den annen side er det flere store fjell, inkludert munros og kjente fjell om Bowfell, Langdale Pikes og Carnedd Dafydd som ikke er marilyns fordi de ikke har stor nok relativ høyde. Det er ikke alle marilyns som er topper i vanlig forstand. Blant annet ligger en inne i byen Crowborough i East Sussex, mens Bishop Wilton Wold ligger langs veien A166. Man finner også noen klipper i sjøen, som Stac Lee og Stac an Armin som tilhører St Kilda utenfor kysten av Skottland.

I Skottland blir marilyns gjerne nedvurdert i forhold til topper med stor absolutt høyde, som munros, corbetts, grahams og donalds, selv om alle corbetts og grahams, omkring to av tre munros og halvparten av donalds også er marilyns. 

Enkelte fjellvandrere og klatrere «samler på» marilyns, og noen radioamatører har et prosjekt hvor de vil sende fra alle marilyns. Pr. 2007 har ingen klart å krysse ut alle på listen, men enkelte mangler bare fem av dem. Årsaken til at de ikke klarer alle er at fem marylins i St Kilda er svært vanskelige å nå. 

## Referanser
Toril Fiskerstrand

**Toril Fiskerstrand** (født 10. oktober 1953 på Fiskarstrand på Sunnmøre) er en norsk forretningskvinne og politiker (H).

Hun er utdannet siviløkonom fra Norges Handelshøyskole fra 1984. Hun har bakgrunn fra produksjon, markedsføring og eksport av fiskeprodukter, og har vært daglig leder i Roger Fiskerstrand Export AS 1984–1991, daglig leder i Fiskerstrand Export AS fra 1991 og bedriftsrådgiver i Interforum Partners AS fra 2005. I forretningsøyemed har hun vært bosatt i Afrika og Brasil. Fiskerstrand har tidligere hatt styreverv i Ullevål sykehus HF, Innovasjon Norge, Høgskolen i Volda, Norges Håndballforbund og Eksportutvalget for fisk.

Fiskerstrand var medlem av Ålesund bystyre 1988–1995 og medlem av formannskapet 1992–1995. Foran folkeavstemningen om norsk EU-medlemskap i 1994 ledet hun ja-kampanjen i Møre og Romsdal. I periodene 1993–1997 og 2005–2009 var hun vararepresentant til Stortinget. Hun var også nestleder i Europabevegelsen 1994–1998, leder i Høyres fiskeripolitiske utvalg i 1998, leder i Oslo Høyres bedriftskanal i 2007 og medlem av Oslo bystyre 2003–2011. I 2007 gjengav NRK uttalelser fra Fiskerstrand som kunne oppfattes som rasistiske. Hun beklaget i etterkant uttalelsene, og trakk seg som følge av dette fra alle verv i Oslo Høyre. På tross av dette ble hun gjenvalgt til bystyret gjennom kumulasjon. Fra 2011 er hun gruppeleder i St. Hanshaugen bydelsutvalg i Oslo.

## Referanser


## Eksterne lenker
* 
*
Pressurized Mating Adapter

Den internasjonale romstasjonen (ISS) bruker tre ulike **Pressurized Mating Adapters** (PMA) for koblinger mellom moduler på romstasjonen og besøkende romskip. De to første PMA ble skutt opp med Unity-modulen på romferden STS-88. Den tredje ankom romstasjonen på romferden STS-92.

## Bruk

Hver PMA på ISS er brukt forskjellig, men alle tre utfører i prinsippet den samme funksjonen med å koble en tilkoblingsport på en modul på ISS til tilkoblingsluken på et besøkende romskip.

### PMA-1
Ved å bruke robotarmen til romfergen under romferden STS-88, festet mannskapet Zarja til PMA-1, som allerede var tilkoblet Unity. PMA-1 forbinder nå permanent disse to modulene av Den internasjonale romstasjonen.

### PMA-2
PMA-2 er nå brukt når romfergene kobler seg til ISS, og har nylig blitt utstyrt slik at romfergen kan hente elektrisk strøm fra romstasjonen.
Den var opprinnelig tilkoblet Unity, men når STS-98 leverte Destiny i februar 2001, ble PMA-2 flyttet til en annen luke på denne modulen. 
*[[Harmony (ISS-modul)|Harmony]]* (tidligere kjent som Node 2) er planlagt montert på STS-120, i oktober 2007. Når denne ankommer, vil romfergen dokke i PMA-2. En vil så flytte Harmony fra lasterommet på romfergen til en midlertidig plassering på Unity. Etter at romfergen forlater stasjonen, vil så PMA-2 bli flyttet av romstasjonens mannskap til den fremre luken på Harmony. En vil deretter flytte begge komponentene samtidig til deres endelige plassering, den fremre delen av Destiny.

### PMA-3

I oktober 2000 brakte romfergen ifm STS-92 PMA-3 til ISS. Den ble opprinnelig koblet til Unity. En og en halv måned senere, under STS-97, da P6-truss ble montert, koblet romfergen Endeavour seg til PMA-3. Under romferden STS-98 ble PMA-3 flyttet fra Unity til Destiny, var romfergen Atlantis tilkoblet PMA-3
PMA-3 ble flyttet i mars 2001 til Unity av mannskapet på STS-102 for å gjøre plass til tilkoblingen av en Multi-Purpose Logistics Module (MPLM). 
30. august 2007 ble PMA-3 flyttet til en annen plassering på Unity for å gjøre rom for den midlertidig plasseringen av den fremtidige Harmony som vil bli levert på romferden STS-120). Dens endelige lokalisering vil bli på Node 3, som vil være koblet til Unity, en tilkobling som vil skje i 2010. Mens Node 3 blir montert, vil PMA-3 midlertidig være tilkoblet Harmony

## Historie
Pressurized Mating Adapters er laget av det amerikanske firmaet Boeing, da en tilsvarende adapter ble montert og tillot de amerikanske romfergene å koble seg til den russiske romstasjone Mir

## Se også
*Den internasjonale romstasjonen
*Liste over byggingen av ISS

## Referanser
Ernests Gulbis

**Ernests Gulbis** (født 1988) er en tennisspiller fra Latvia. 

Hans beste plassering i Grand Slam-sammenheng er en semifinale i French Open i 2014.

## Referanser


## Eksterne lenker
* 
*
Deadline (TV-program)

***Deadline*** var et norsk aktualitetsprogram som gikk på NRK2 fra 1996 til 1998. De ble i starten ledet av Tomm Kristiansen og Tor Øystein Vaaland, og deretter av Hans Erik Matre og Audgunn Oltedal. 

## Om programmet
I *Deadline* skulle programlederen oppsummere ukas begivenheter. Ved hjelp av fire pressekolleger (blant andre Marit Christensen) skulle de sette fingeren på både det som var de mente var vesentlig og det som var mindre vesentlig i uka som hadde gått. Programmet gikk på fredagskveldene klokken 22.30 på NRK2.

Programmet huskes også for den humoristiske programposten «Upper Ten», som ble en fast post fra 1997. Her ble de personene som hadde dummet seg ut i media kåret fra 10.- til 1.-plass. Torkjell Berulfsen og Rune Gokstad stod for disse innslagene. («Upper Ten» var opprinnelig et radioprogram med Berulfsen og Knut Borge som gikk på P1).

## Seertall
Programmet startet med rundt 84&nbsp;000 seere, noe som ble betraktet som bra tall for NRK2. Etterhvert økte det og ble liggende på mellom 100 000 og 150 000. Noe som gjorde det til en av de mest sette programmene på NRK2.

## Referanser


## Eksterne lenker
*
Arado Ar 65

**Arado Ar 65** var et énseters biplan angrepsfly og direkte etterkommer av Arado Ar 64, som utseendemessig var veldig like. Den eneste store forskjellen mellom dem var bruken av en 12–sylindret fremfor en 9-sylindret motor samt at vingespennet ble økt i forhold til Ar 64.

Ar 65 kom i 1931 og seks modeller ble bygget. De første flyene under modellserien gikk under navnet 65 a, b, c og var rene prototyper og testmodeller for senere serier. 65 d, e og f var rene produksjonsmodeller og de endelige typene. Arado Ar 65d ble levert i 1933 og gikk inn i tjeneste sammen med Ar 64 i de to jagerflygruppene *Fliegergruppe* Doberitz og *Fliegergruppe* Damm. I 1935 ble statusen til Ar 65 redusert fra angrepsfly til treningsfly og produksjonen av flytypen opphørte i 1936. I 1937 ble for øvrig tolv fly presentert til det bulgarske flyvåpenet Bolgár Légierő, som var Tysklands allierte. 

Totalt ble det bygget 85 fly av typen Arado Ar 65 da produksjonen stoppet i 1936.

## Varianter
***Ar 65a** – Prototype, med BMW VI–motor på 750 hestekrefter og vannavkjølt motor. Første flyvning i 1931. 
***Ar 65b** – Prototype, likhet mot 65a, men med små strukturelle forskjeller.
***Ar 65c** – Prototype, likhet mot 65b, men med små strukturelle forskjeller.
***Ar 65d** – Produksjonsmodell 
***Ar 65e** – Likhet mot 65d, men hadde ikke de vertikale indre lagringsmagasinene til seks 10 kilograms bomber.
***Ar 65f** – Siste produksjonsmodell, likt 65e.

## Spesifikasjoner

## Litteratur
* Green, William (1970). *Warplanes of the Third Reich*. New York: Doubleday & Company Inc. pp. 26–27. ISBN 0-385-05782-2. 
* Green, William, and Gordon Swanborough, *The Complete Book of Fighters* (Salamander Books, 2002)

## Eksterne lenker
* Arado Ar 65 F
Penrosetriangel

**Penrosetriangelet** er et umulig objekt. Den svenske kunstneren Oscar Reutersvärd laget bildet av «konstruksjonen» i 1934. Matematikeren Roger Penrose kom til samme idé omkring 1950-årene og beskrev den som «umulighet i sin reneste form». Kunstneren Maurits Cornelis Escher var inne på samme spor og var inspirasjonen til Penroses arbeid.

Triangelet gir skinn av å være en solid tredimensjonal figur, laget av tre like lange bjelker som møtes parvis i rette vinkler mot hverandre i hjørnene av en noe skjev sammensetning. Dette lar seg gjøre på papiret, slik illustrasjonen viser, men kan ikke virkeliggjøres i tre dimensjoner.

M.C. Eschers litografi: *Vannfall* forestiller et vannløp som flyter i sikk-sakk langs langsidene av to forlengede Penrosetriangler, og ender opp to etasjer høyere enn startpunktet. Vannfallene som utgjør kortsidene av trianglene driver vannhjul. Eschers hjelpsomme kommentar var at hvis man ville ha hjulene til å fortsette å snurre, trengtes påfyll av og til for å kompensere for fordampningen.

Hvis man trekker en midtlinje langs sidene i dette triangelet, vil man til slutt komme tilbake til utgangspunktet. Figuren er en tre-vridd möbiusstripe.

En tilsvarende umulig figur er Penrosetrappa.

## Andre Penrosepolygoner
Den visuelle virkningen avtar med å innføre flere hjørner.


Fil:Penrose_rect.svg|Penrose-rektangel
Fil:Penrose_pent.svg|Penrose-pentagon
Fil:Penrose_hex.svg|Penrose-heksagon
Fil:Penrose_oct.svg|Penrose-oktagon


## Referanser


## Eksterne lenker
* 
* Escher for Real constructions
* Three-dimensional model of a Penrose triangle for SketchUp
Trøskegjær

**Trøskegjær** (*Candida albicans*)  er en gjærsopp som ganske ofte kan gi infeksjon i munn og underliv (mest hos kvinner), sjeldnere infeksjoner i huden, spiserøret eller luftveiene. Sjelden og spesielt hos pasienter som er alvorlig syke av annen grunn, kan den gi sepsis ("blodforgiftning"). Slike infeksjoner kalles gjerne opportunistiske infeksjoner, da de tar nytte av et nedsatt immunforsvar. Den trives i varme, fuktige omgivelser og har naturlig tilhold i munnen og fordøyelseskanalen. Mange får plager etter at de har brukt antibiotika for å behandle bakterie-infeksjoner. Grunnen til dette er at antibiotika ikke bare tar knekken på infeksjonen, men også andre mikroorganismer i kroppen. Dette gir *Candida albicans* bedre forhold. Områder med mye fuktighet og varme er mest utsatt, da spesielt området under brystene, hudfoldene i lysken og skjeden.

Også andre Candida-arter (*C. glabrata, parapsilosis, tropicalis, krusei, dublinensis, norvegensis* med flere) kan gi sykdom, men disse patogenene ses sjelden hos immunkompetente (ikke-immunsvekkede) individer.

Candida-infeksjoner kan behandles med medikamenter enten lokalt (krem, vagitorier) eller med tabletter eller intravenøst. Tabletter i form av flukanozol (Diflucan) gis ofte i en engangsdose i ukompliserte og mindre alvorlige tilfeller, slik som infeksjon i underlivet.

## Pseudovitenskap

I slutten av 1970-årene var det noen amerikanske leger som hevdet at candida-allergi var en svært utbredt lidelse, og at så mye som en tredjedel av befolkningen kunne lide av dette. Candida fikk da skylden for det meste av diffuse symptomer, og det ble laget behandlingsregimer og spesielle dietter som skulle få kroppen i balanse igjen. Fenomenet kom også til Norge, først og fremst promotert av den tyske legen Heiko Santelmann. Omtrent begynte amerikanske helsemyndigheter å slå ned på villedende markedsføring av diagnostikk og behandling ettersom det ikke forelå vitenskapelig belegg for påstandene.

## Referanser


## Eksterne lenker
*
Væren

**Væren** (latin *Aries*) er et stjernebilde på den nordlige himmelhalvkulen.

For den mytologiske bakgrunnen for navnet, se artikkel Det gylne skinn.
Akershus Energi

**Akershus Energi AS** er en norsk produsent av fornybar energi. Forretningsadresse er i Rånåsfoss i Akershus, der bedriften i 1922 fikk oppført et vannkraftverk i nyklassisistisk stil. Konsernet produserer om lag 2,3 TWh vannkraft årlig.

Akershus Energi er et konsern og vannkraftproduksjonen skjer i datterselskapet *Akershus Energi Vannkraft AS*. Firmaet har i dag fem elvekraftverk i Glomma, to elvekraftverk i Haldenvassdraget og to elvekraftverk i Skiensvassdraget.

*Akershus Energi Varme AS* leverer fjernvarme og -kjøling, og har varmesentraler i Lillestrøm, Lørenskog, Årnes, Sørumsand og Skedsmokorset.

*Akershus Energi Vind AS* skal bidra til å redusere utslippene av klimagasser gjennom sin forretningsvirksomhet. Eier bl.a. 1/3 av aksjene i Odal vindkraftverk.

Selskapet ble etablert som Akershus elektrisitetsverk i 1922, med Augustin Thoresen Paus som direktør frem til sin død i 1945.

Hovedkontoret ligger i Pausvegen 6 på Rånåsfoss.

## Kraftverkene
*Rånåsfoss I
*Rånåsfoss II
*Funnefoss
*Bingsfoss
*Bøhnsdalen
*Tistedalsfoss
*Skonningfoss
*Skotfoss
*Klosterfoss

## Referanser


## Kilder
*

## Eksterne lenker
* Hjemmeside
Skotfoss kraftverk

**Skotfoss kraftverk** er et vannkraftverk ved Skotfoss ved enden av Norsjø i Skiensvassdraget i Skien kommune i Telemark fylke.

Kraftverket ble satt i drift i 1953 og ombygget i 1969.  Verket utnytter et fall på  10 meter i elven.

Det er installert to kaplanturbiner på totalt 24 MW. Midlere årsproduksjon er på 169 GWh.

Kraftstasjonen ligger rett under dammen som går på tvers av elva. Kraftverket henter vann fra dammen gjennom 3 luker.

Kraftverket eies av Akershus Energi gjennom selskapet Skien Kraftproduksjon AS.

## Referanser


## Kilder
* 
* NVE vannkraftdatabase
* Akershus Energi
Krokus (band)

**Krokus** er et heavy metal band fra Sveits.

Krokus ble starta i Solothurn i 1975 av bassist (og opprinnelige frontvokalist) Chris von Rohr og gitarist Tommy Kiefer. Tidligere Eazy Money-vokalist Marc Storace ble  frontfigur i bandet da de spilte inn albumet *[[Metal Rendez-vous]]* i 1980. Det har oppnådd kommersiell suksess og en egen fanskare, men har gjennom sin karriere i fire tiår av et mer allment publikum blitt betraktet som et fattigmanns AC/DC.

## Medlemmer
### Nåværende
*Chris von Rohr - bass, vokal
*Fernando Von Arb - gitar, vokal
*Marc Storace - vokal
*Mark Kohler - gitar
*Mandy Meyer - gitar
*Flavio Mezzodi - trommer
### Tidligere
*Tommy Kiefer
*Hansi Droz
*Remo Spadino
*Chris Von Rohr
*Fernando von Arb
*Jürg Naegeli
*Freddy Steady
*Mark Kohler
*Jonathan Stern
*Steve Pace
*Jeff Klaven
*Andy Tanas
*Tommy Keiser
*Dani Crivelli
*Peter Tanner
*Many Maurer
*Peter Haas
*Carl Sentence
*Chris Lauper
*Dave Stettler
*Patrick Aeby
*Dominique Favez
*Tony Castell
*Stefan Schwarzmann

## Diskografi
### Studioalbum
* 1976: ''Krokus''
* 1977: To You All
* 1978: ''Painkiller / Pay It In Metal''
* 1980: *[[Metal Rendez-vous]]*
* 1981: ''Hardware'', #44 i Storbritannia
* 1982: *[[One Vice at a Time]]*, #53 i USA, #28 i Storbritannia
* 1983: ''Headhunter'', #25 i USA, #74 i Storbritannia
* 1984: ''The Blitz'', #36 i USA
* 1986: *[[Change of Address]]*, #45 i USA
* 1988: ''Heart Attack'', #87 i USA
* 1990: ''Stampede''
* 1995: *[[To Rock or Not to Be]]*
* 1999: *[[Round 13]]*
* 2003: *[[Rock the Block]]*
* 2006: ''Hellraiser''
* 2010: *[[Hoodoo]]*
* 2013: *Dirty Dynamite*

### Livealbum og samlealbum
* 1980: *Early Days '75-'78* (samlealbum)
* 1986: *[[Alive And Screamin']]* (live) , # 97 i USA.
* 1987: *Stayed Awake All Night – The Best* (samlealbum)
* 1993: *The Dirty Dozen* (samlealbum)
* 2000: *Definitive Collection* (samlealbum)
* 2000: *Best Of* (samlealbum)
* 2003: *Long Stick Goes Boom: The Anthology* (samlealbum)
* 2004: *Fire And Gasoline* (live + DVD)
* 2014: *Long Stick Goes Boom: Live From Da House of Rust*

### Singler og EP-er
* 1980: «Tokyo Nights»
* 1980: «Heatstrokes»
* 1980: «Bedside Radio»
* 1981: «Winning Man»
* 1981: «Rock City»
* 1982: «American Woman»
* 1982: «Save Me»
* 1982: «Bad Boys Rag Dolls»
* 1983: «Stayed Awake All Night»
* 1983: «Screaming In The Night»
* 1984: «Midnite Maniac»
* 1984: «Ballroom Blitz»
* 1984: «Our Love»
* 1986: «School's Out»
* 1987: «Screaming In The Night» *(Live)*
* 1987: «Let The Love Begin»
* 1988: «Let It Go»
* 1988: «Wild Love»
* 1994: «You Ain't Seen Nothin' Yet»
* 2003: «I Want It All»
* 2006: «Angel of My Dreams»

### Videoer og DVD-er
* 1985: *The Video Blitz* (VHS)
* 2004: *Fire And Gasoline* (bonus-DVD)
* 2004: *As Long As We Live* (DVD)

## Referanser


## Eksterne lenker
* 
*
Paktens voktere

***Paktens voktere*** er en spenningsroman av Tom Egeland og en frittstående oppfølger til *[[Sirkelens ende]]* fra 2001. Dette er den andre boka i serien om arkeologen Bjørn Beltø.

## Eksterne lenker
* ''Paktens voktere'' på Aschehougs hjemmeside
Høyland

:*Som stednavn og personnavn, se [[Høyland (andre betydninger)]].*

**Høyland** er innen fysisk geografi et sammenhengende landområde som ligger minst 200 meter over havet. Høyland kan betegne mange forskjellige landskapstyper, som høytliggende platå, fjellkjeder og høydedrag. Mange elver og vassdrag har utspring fra høylandsområder. I sørligere strøk er det vanlig med seterdrift, det vil si det årlige vandring av bønder og gjetere med sine dyr for å slippe den intense sommervarmen i dalstrøk, for å komme til grønnere beiter for dyrene sine, og for å dyrke vekster spesielt tilpasset høyfjellsjordbruk.

Eksempel på høyland er De etiopiske høylandene i Afrika. Eksempel på høyfjellsvekst som dyrkes der er teff.

## Se også
* Høyslette
* Seter

## Referanser
Prinsesse

**Prinsesse** er en tittel for et ikke-regjerende kvinnelig medlem av et konge- eller fyrstehus. Den tilsvarende tittelen for menn er prins.

En kvinne som gifter seg med en prins, vil som regel også bli tildelt tittelen prinsesse, men en mann som gifter seg med en prinsesse, vil normalt ikke bli tildelt tittelen prins. Et unntak der er hvis prinsessen er ventet å motta en høyere tittel, som for eksempel regjerende dronning.

## Eksterne lenker
*
Klosterfoss kraftverk

**Klosterfoss kraftverk** er et vannkraftverk i Skiensvassdraget i Skien kommune i Telemark fylke.

Kraftverket ble satt i drift i 1969. Verket utnytter et fall på  5 meter i elven, og eies av Akershus Energi gjennom selskapet Skien Kraftproduksjon AS.

Det er installert to kaplanturbiner på totalt 13 MW. Midlere årsproduksjon er på 76 GWh.

Kraftstasjonen ligger ved Klosterfossen i fallet mellom Farelva og Skienselva. Kraftverket henter vann gjennom 2 luker.

Eidet kraftverk utnytter det samme vannfallet som Klosterfoss kraftverk.

## Referanser


## Kilder
* 
* NVE vannkraftdatabase
* Akershus Energi
Upper Ten

**Upper Ten** er en blended whisky. Den består av whisky fra 35 ulike skotske destillerier, men oppskriften er utviklet av det norske Vinmonopolet, og whiskyen blandes av Arcus på Hasle i Oslo. Upper Ten er dermed et norsk produkt, men på grunn av ingrediensenes opphav klassifiseres den av Vinmonopolet som skotsk.

Upper Ten-blandingen er fire år gammel. Det finnes eldre whiskyer i blandingen, men den yngste bestemmer alderen som oppgis for hele blandingen. Maltinnholdet i Upper Ten er hele 47 %, noe som er høyt for en blended whisky.

I 2000 var det den mestselgende whiskyen på Vinmonopolet, med 175&nbsp;000 liter solgt, og i 2001 vant Upper Ten en kåring i det London-baserte tidsskriftet *Wine & Spirit*.

## Referanser


## Eksterne lenker
* Aperitif.no
Ellen Kjellberg

**Ellen Kjellberg** (født 1948) er en tidligere ballettdanser. Hun var en av de fremste danserne ved Den Norske Opera fra slutten av 1960-årene.

Hun studerte med Gerd Kjølaas og har danset en rekke tittelroller, blant annet i *[[Romeo og Julie]]*, *[[Askepott]]*, *[[Tornerose]]*, *Giselle*, *Sylvia*, *[[Haugtussa]]* og Clara i *[[Nøtteknekkeren]]*. Hun var den første norske danseren som danset dobbeltrollen Odette/Odile i *[[Svanesjøen]]*. Så sent som i 2005 danset hun i det ambisiøse samtidsverket *Memento mori* koreografert av Sølvi Edvardsen. Det står statuer av henne både på Rikshospitalet og Den Norske Opera. 

I 1974 var hun en av seks dansere i *Six Stars of the Ballet* som turnerte i USA. Ellen Kjellberg danset også i Nøtteknekkeren ved Operaen i Zürich, og hun har hatt opptredener i Torino. 

Fra 1981 var hun høgskolelektor i dans ved Statens balletthøgskole og fra 2005 var hun førsteamanuensis ved Fakultet for scenekunst ved KhiO. I 2007 ble hun Norges tredje professor i dans da hun fikk opprykk til denne stillingen i klassisk ballett ved Kunsthøgskolen i Oslo. 

Hennes far var museumsdirektør Reidar Kjellberg (1904–78).  Med fiolinisten Stig Nilsson fikk hun fiolinisten Anders Nilsson.

## Priser
* Dansekritikerprisen 1978
* Kunstprisen 1980
* Danseinformasjonens ærespris for 2008
* Ridder av 1. klasse av St. Olavs Orden 2025, for sin innsats for norsk dansekunst og ballett.

## Referanser


## Eksterne lenker
*
Oscar Reutersvärd

**Oscar Reutersvärd** (født 29. november 1915 i Stockholm, død 2. februar 2002 i Lund) var en svensk kunstner og professor som var den første til å skape «umulige figurer» dvs. tegninger av objekter som ved første blikk ser tilforlatelige ut, men ved nærmere ettersyn viser seg umulige å gjenskape i tre dimensjoner. Eksempel på hans verk er i dag bedre kjent som Penrosetriangelet og *Djävulens treudd*.

## Liv og virke
Reutersvärd begynte å tegne umulige figurer allerede i skolealder. Hans første figur var en serie med kuber som lå lagt/stablet slik at de dannet et triangel. Figuren som illustrerer artikkelen ble første gang publisert i 1934. Den har fått navn etter en britisk fysiker og kosmolog som satte stor pris på figuren. Triangelet og to andre figurer er trykket og gitt ut som frimerker i Sverige, gravert av Czesław Słania.

Etter studiene ble han dosent ved Stockholms universitet 1953 og professor i kunsthistorie med kunstteori ved Lunds universitet 1964.

Verkene sammenlignes ofte med de av M.C. Escher, som også arbeidet med umulige figurer. Escher laget oftest bilder befolket med mennesker og dyr, eller tok utgangspunkt i former fra naturen, mens Reutersvärds bilder er utelukkende geometriske.

Til sammen etterlot han seg mere enn 2500 ulike tegninger, tre bøker om kunst og kunsthistoriske emner og noen skulpturer. Verk om de umulige figurene er utgitt bl. a. på svensk, engelsk, polsk og russisk.

## Kilde for svensk WP
* *Trollband med omöjliga figurer*, Ove Danielsson, Nerikes Allehanda, 22. mars 1994

## Referanser


## Eksterne lenker
* 
* Sandlot science biografi
* På denna siden med Slanias frimerker finnes også Reutersvärds bilder
* Art of Reutersvärd 
* Artglobes biografi
Ichkeul nasjonalpark

**Ichkeul nasjonalpark** nær middelhavskysten i det nordlige Tunisia består av brakkvannssjøen **Ichkeulsjøen** (arabisk: **بحيرة اشكل**) og de omkringliggende våtmarksområdene. Parken som utgjør 160 km2 er en viktig rasteplass for trekkfugler, og har av den grunn vært verdensarvområde og Ramsarområde siden 1980.

Parken er et viktig stoppested for trekkefugler, og regnes også blant de viktigste overvintringsstedene i middelhavsområdet. Tellinger har vist så mye som opptil 400.000 individer på én gang i området. En registrering i 1986 talte 226 arter, hvorav 34 som hekker i området. De mest tallrike artene er brunnakke, taffeland og sothøne. For taffeland og grågås er området deres viktigste overvintringssted i Nord-Afrika. Den truede arten hvithodeand (*Oxyura leucocephala*) holder til her med en forholdsvis stor bestand. 

Parken sto på listen over truede verdensarvsteder fra 1996 til 2006. Oppdemming av elvene som renner inn i sjøen førte til redusert tilførsel av ferskvann, økt innstrømming av saltvann fra havet, og påfølgende endringer i vegetasjonen, noe som påvirker hvilke fuglearter som kan finne næring her. 

## Eksterne lenker
* UNEP World Conservation Monitoring Centre:  ''faktaark''
* Ichkeul Lake travel guide
Rune Gokstad

**Rune Markus Gokstad** (født 1958) er en norsk programleder, skuespiller og komiker kjent for sitt samarbeid med Øystein Bache. Begge har hatt et lengre ansettelsesforhold i NRK og er spesielt kjent fra humorprogrammene *[[Egentlig]]* og* [[Øystein og meg|*Øystein og meg*]]*, samt reiseserien* [[Team Bachstad]].*

## Biografi
Gokstad begynte ved NRK i 1987. Han arbeidet mest med radio den første tiden og var programleder for radioprogram som *[[Nitimen]]*, *Minitimen*, *[[Reiseradioen]]*, *[[Nattradioen]]* og ''Hallo i uken'' (1989–1992). Samme år ble han programleder i musikkprogrammet *[[Toppop]]*, som han ledet sammen med Vera Kvaal (1987–1988). På 1990-tallet ble han kjent gjennom humorprogrammene *[[Egentlig]]* og *[[Øystein og meg]]*. I 2001–2003 var han programleder i NRKs *[[Frokost-TV]]*. Fra 2004 til 2016 var han rullerende paneldeltaker i radio- og tv-programmet *[[20 spørsmål]]* (2004–2016). Sammen med Bache ledet han også Norsk Melodi Grand Prix i 1998 og 1999, og i 2005–2007 var de ansvarlige for flere konkurranser i *[[Sommeråpent]]*. De laget også sketsjene i underholdningsprogrammet *[[Den store klassefesten]]*, og var selv gjester i en av episodene. Siden 2011 har de ledet årlige spørrelek-programmene ''Påskenøtter'' og ''Julenøtter''. I tillegg har de ledet flere sesonger av reiseprogrammet ''Team Bachstad''.  

Utenfor TV-sammenheng har de også tatt oppdrag som konferansierer og toastmastere. Det profesjonelle samarbeidet med Bache begynte i 1983 mens de begge var studenter. I studentrevyen utviklet de sketsjer og veien ble kort til både radio og TV.

Han har utgitt boka *Hurragutten* (1990) sammen med Øystein Bache og *Latterlige øyeblikk* (2006), som er en samling humoristiske høydepunkter fra NRKs historie.

## Utmerkelser
I 2010 ble han tildelt Leonardstatuetten og i 2014 Riksmålsforbundets TV-pris (begge sammen med sin makker Bache).

## TV-oversikt
* 1987–1988: *[[Toppop]]*
* 1989: *Sommerkino*
* 1993–1996, 1998 & 2000: *[[Egentlig]]*
* 1997: *[[Akkurat nå]]*
* 1997, 1999 & 2001: *[[Øystein og meg]]*
* 1998–1999: *[[Norsk Melodi Grand Prix]]* (programleder)
* 2001–2003: *[[Frokost-TV]]*
* 2003: *[[Kokkekamp]]*
* 2003: *[[Palme ved reisens slutt - en vemodig roadmovie]]* (Rune Gokstad og Geir Schau)
* 2000–2008: *[[Den store klassefesten]]* (diverse innslag + gjester i en episode)
* 2006: *[[Fridtjofs jul]]* (Tv-film)
* 2005–2007: *[[Sommeråpent]]* (diverse stunt og konkurranser)
* 2004–2016: *[[20 spørsmål]]*
* 2011–: *[[Julenøtter]]* og *[[Påskenøtter]]*
* 2012: *[[Team Bachstad]]* til Mongolia
* 2013: *Team Bachstad* : India på tvers
* 2014: *Team Bachstad* : Sør-Amerika på tvers
* 2015: *Team Bachstad* : Finland på langs
* 2016: *Team Bachstad* i Indokina
* 2018: *Team Bachstad* i Østerled
* 2019: *Team Bachstad* i Karibia
* 2020: *Team Bachstad* : Norge på tvers
* ca. 2021: *[[Side om side]]*
* 2022: *Team Bachstad* : Europa i krig og fred
* 2024: *Team Bachstad* i Japan
* 2025: *Team Bachstad* i Afrika

## Referanser


## Eksterne lenker
*
Rotor (meteorologi)

En **rotor** som vindfenomen er en vind som går rundt ved lesiden av et fjell. Aksen av rotasjonen er horisontal og på tvers av vindretningen. Vinden som kommer over fjellet vil ofte ikke følge fjellsiden nedover på baksiden, men det dannes en sone der vinden blåser oppover langs fjellsiden og møter vinden som kommer over toppen av fjellet. Noe lenger i le vil vinden gå nedover mot dalbunnen, for så igjen å blåse oppover fjellsiden som ligger i le.

En slik rotor vil gi stigende luft inne ved fjellsiden som kan utnyttes av seilfly for å komme seg opp i høyden. Den andre siden av rotoren, som blåser ned mot dalbunnen kan være farlig å komme inn i.

## Se også
Vertikal vind
Podium

:*For bandet, se [[Podium (band)]]*

**Podium** er en plattform som brukes til å heve noe litt over omgivelsene. En bygning kan hvile på et stort podium. Podier kan også brukes til å heve mennesker, for eksempel en dirigent eller en taler. 

* Podium eller seierspall brukes også innen for sport, i betydning av de tre øverste plassene i en konkurranse. 
* I en synagoge kalles podiet hvor det leses fra Toraen, gjerne for en *bima*.

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Dougga

**Dougga** (eller **Thugga**) er en gammel romersk ruinby i det nordlige Tunisia. 

Byen ble opprinnelig bygget og befestet av berberne (navnet *Thugga* betyr *gresslette*).  Senere ble den hovedstad for den numidiske kong Masinissa i 2. århundre f.Kr.. Romerne okkuperte byen på slutten av dette århundret. Under romerne og senere bysantinerne hadde byen en gullalder, med inntil 30&nbsp;000 innbyggere. 

Byen mistet sin betydning under det påfølgende islamske herredømme, men regnes fortsatt som den best bevarte romerske byruin i Nord-Afrika – og ble av den grunn oppført på UNESCOs verdensarvliste i 1997.

Et godt bevart amfiteater fra ca. 168 er i så god stand at det fremdeles er i bruk som konsertscene for årlige sommerfestivaler.

## Eksterne lenker
* 
* Thugga University of Freiburg (German)
* Dougga: Roman Ruins  Lexicorient
* Dougga Site UNESCO World Heritage
* Dougga travel guide  tunisia.com
* Dougga information Dougga information
Dalsnibba

**Dalsnibba** er et fjell i Stranda kommune, Møre og Romsdal. Det har en høyde på  meter over havet. Fjellet ligger like ovenfor Geiranger, 21 kilometer fra Geirangerfjorden langs fylkesvei 63. Det er veiforbindelse (5 km) fra fylkesvei 63 ved Djupvatnet til toppen («Nibbevegen», åpnet for trafikk i juni 1939), der det er god utsikt ned til Geiranger. Fjelltoppen er et populært turistmål. 

Fra fjorden og til Dalsnibba er det om lag 21 kilometer langs kjøreveien. Det har flere år blitt arrangert «halvmaraton» (Nibbeløpet) og sykkelritt fra fjorden og til toppen.

Fjellet og øvre del av Nibbevegen ligger på vannskillet mot Glommavassdraget og østsiden av toppen drenerer til Otta. Vestsiden drenerer til fjorden via Geirangerelva.

## Nibbevegen

Nibbevegen ble bygget i perioden 1937-39, men veien ble offisielt åpnet først i 1948. Veien ble bygget på initiativ fra Geiranger Skysslag og under ledelse av veivesenet, men ideen hadde veidirektør Hans Hagerup Krag lansert allerede 50 år tidligere da han selv stakk ut Geirangervegen. Etter at motorisert transport tok over for hesten, ble avstanden fra fjorden helt til toppen av Dalsnibba overkommelig. Nibbevegen ble anlagt med en stigning på 1:8, ti svinger (minste radius 6 m) og veibredde 3,5 m. Trollstigen ble åpnet året før Nibbevegen ble påbegynt slik at mange av arbeidsstyrken på 50 mann hadde erfaring fra Trollstigen. Anlegget kostet den gang 145.000 kr og bompengetaksten var 4 kr for personbiler og 12 kr for busser (anleggsarbeiderne fikk til sammenligning omkring 1 kr og 50 øre timen). Veien ble offisielt åpnet av samferdselsminister Nils Langhelle 18.juli 1948 i forbindelse med at «Stella Polaris» som første turistskip etter krigen besøkte Geirangerfjorden.

Sommeren 2013 ble det lagt asfalt på siste del av Nibbevegen.

## Bilder

Fil:Dalsnibbaveien - no-nb digifoto 20160229 00058 NB MIT FNR 06377.jpg|Nibbevegen fotografert omkring 1948, Geirangervegen forsvinner sørover mot Strynefjellet/Grotli. 
Fil:Dalsnibba - no-nb digifoto 20150107 00185 NB MIT FNR 20531.jpg|Toppen av Dalsnibba fotografert på 1960-tallet. 
Fil:Road Construction work Nibbevegen.JPG|Utbedringer av veibanen i 2011
Fil:Nibbevegen (3. stretch of road).JPG|Nibbevegen med ny asfalt, Geirangervegen skimtes nede til høyre
Fil:Djupvasshytta snow june.jpg|Nibbevegen sett fra Djupvatnet tidlig i juni


## Referanser




## Eksterne lenker
*
Dekagon

I geometri er en **dekagon** en polygon med ti sider og ti vinkler, og vanligvis refereres en regulær dekagon til en som har alle sider med lik lengde og alle vinkler lik 144°. Dens Schläfli-symbol er {10}.

Arealet til en regulær dekagon med sider med lengde *a* er gitt av
:A = \frac{5}{2}a^2 \cot \frac{\pi}{10} = \frac{5a^2}{2} \sqrt{5+2\sqrt{5}} \simeq 7.694208843 a^2.

## Konstruksjon
En regulær dekagon kan konstrueres med passer og linjal.
#Gjør skrittene fra 1 til 6 for å konstruere en pentagon.
#Utvid linjen fra hvert hjørne til pentagonen gjennom sirkelsenteret laget i skritt 1 i konstruere en pentagon frem til andre siden av samme sirkel.
#De fem hjørnene i pentagonen danner hvert annet hjørne i dekagonen. De andre fem hjørnene er punktene hvor linjene i trinn 2 krysser den opprinnelige sirkelen, men ikke på hjørnene i pentagonen.

## Se også
* dekagonalt tall
* Gambrel

## Eksterne lenker
* 
*  Definisjoner og egenskaper til et dekagon med interaktive animasjoner
Hertuginne

**Hertuginne** er brukt som tittel på en hertugs ektefelle. Hertuginne kan også betegne en kvinne som regjerer over et hertugdømme, eksempelvis Elisabeth, hertuginne av Luxembourg.

I Sverige har svenske prinsesser siden 1980 blitt tildelt titler som hertuginner av et landskap, for eksempel er kronprinsesse Victoria også hertuginne av Västergötland, Prinsesse Madeleine er hertuginne av Hälsingland og Gästrikland.

## Se også
*Hertug

## Referanser
Alstadhaug

:*Se også [[Alstahaug]] kommune i Nordland*

**Alstadhaug** er en grunnkrets og et kirkesogn i Levanger kommune, Trøndelag. Området regnes for å være blant den eldste gårdsbosettinga i Nord-Trøndelag. 

Alstadhaug kirke er ei gotisk steinkirke fra ca. 1150, den ligger godt synlig ved E6 på Gråmyra, der fylkesvei 6866 tar av mot Nesset. Alnes fuglefredningsområde ligger på Alstadhaug.
## Referanser
Dravlausbygda

**Dravlausbygda**, eller bare **Dravlaus**, i Dalsfjorden, er en del av Volda kommune, som ligger i Møre og Romsdal fylke. Bygda har om lag 250 innbyggere.

Sentralt i bygda ligger gårdene Ytre Dravlaus og Indre Dravlaus, mellom dem Vika eller Døvika, mot nord Skrubbeneset, og mot sør Lida, Reitane,  Lisjebøen, Løvika og Lyngneset. 

Dravlausbygda har mange funksjoner som er felles for hele Dalsfjorden. Dalsfjorden skule er barne- og ungdomsskole for hele fjorden, Dalsfjord kirke, idrettslag, fotballklubb og musikkorps. Her finnes også et fyrmuseum og et gammelt butikklokale.

## Referanser
Brittany Lincicome

**Brittany Lincicome** (født 1985), er en profesjonell amerikansk golfspiller.  Hun spiller på LPGA-touren. 

## Karriere
Etter en lang og vellykket amatørkarriere ble 2004 et gjennombruddsår for Lincicome.  Hun deltok som amatør på LPGA-touren i U.S. Women's Open (som hun til og med ledet etter første dag) og State Farm Classic.  På tampen av sesongen deltok hun på LPGA-tourens kvalifiseringsskole, og vant full spillerett til 2005-sesongen.  I debutsesongen 2005 var hun den kvinnen på touren som hadde de lengste utslagene, med et snitt på 270,3 yards. I 2006 kom den første seieren på LPGA-touren, da hun vant HSBC Women's World Match Play Championship. 2007 startet svært bra.  Hun ble nr. 2 i major-turneringen Kraft Nabisco Championship i slutten av mars, før hun to uker seinere vant Ginn Open.  

Hennes tredje seier på LPGA-touren ble hennes første major-seier, da hun i april 2009 vant Kraft Nabisco Championship.

## Meritter
### Seire på LPGA-touren
* 2015 **[[ANA Inspiration]]**
* 2011 ShopRite LPGA Classic, CN Canadian Women's Open
* 2009 **[[ANA Inspiration|Kraft Nabisco Championship]]**
* 2007 Ginn Open
* 2006 HSBC Women's World Match Play Championship

## Lagturneringer
* Solheim Cup: 2007, 2009, 2011, 2013

## Eksterne lenker
* 
*
Valen & de etter fjøstid

***Valen & de etter fjøstid*** er en norsk humorserie med Kristian Valen som gikk på TVNorge i 2006. Serien besto av diverse karrakterstyrte sketsjer av og med Valen. Han presenterte både gamle og nye karrakterer for seerne. De gamle var «Sigvart Klunge» i Jazzhjørnet og kulturpersonligheten «Geir», mens de nye var basert på kjente personer som DDEs Bjarne Brøndbo, Arnold Schwarzenegger, Prince og Ozzy Osbourne. Serien inneholdt også en del musikalske innslag. I tillegg til dette var det kjendiser som gjestet programmet. Programmet gikk på mandagskvelder.

*Valen & de* ble innspilt høsten 2005 og kan regnes som en oppfølger til *[[Valen TV]]* som gikk i 2003.

Premieren ble sett av 464&nbsp;000.

## Se også
**[[Valen TV]]* (2003)
**[[Valens frokost-TV]]* (2009)
**[[Valens Rikskringkasting]]* (2012)

## Referanser
Vladimir Jasjtsjenko

**Vladimir Iljitsj Jasjtsjenko**, russisk Владимир Ильич Ященко (født 12. januar 1959 i Zaporizjzja, død 11. desember 1999) var en sovjetisk friidrettsutøver som konkurrerte i høydehopp og den siste verdensrekordholderen med Straddle-teknikk.

Jasjtsjenko satte tre ganger verdensrekord i høydehopp. Først 18 år gammel under et landskamp Sovjetunionen mot USA på 2. juni 1977 i Richmond, Virginia. Han tok først juniorverdensrekord, deretter Europarekorden og til slutt forbedret han verdensrekorden til 2,33 én centimeter høyere enn amerikanen Dwight Stones' rekord fra 1976.

På 12. mars 1978 under innendørs-EM hoppet Jasjtsjenko først ny innedørsverdensrekord med 2,33 og så 2,35.  Sommer samme år forbedret han utendørsrekorden til 2,34 (16. juni 1978) i Tbilisi. Senere dette året ble han europamester, han vant høydefinalen i Praha med ny mesterskapsrekord 2,30 foran Aleksander Grigorjev og Rolf Beilschmidt begge med høyden 2,28.

I begynnelsen av 1979 ble Jasjtsjenko operert på hoppkneet sitt, noe som førte til en rekke påfølgende operasjoner som han aldri kom seg over. Hans karriere var dermed over rett etter at han ble 20 år gammel. Han ble husket for den enorme lettheten i hoppene hans som nesten startet en renessanse av Straddle-stilen. Han døde 40 år gammel etter mangeårige alkoholproblemer av levercirrhose.

## EM-medaljer
* EM 1978  Praha - **gull** i høydehopp

## Referanser

## Eksterne lenker
*
Angela Stanford

**Angela Stanford** (født 28. november 1977 i Fort Worth, Texas) er en amerikansk profesjonell golfspiller, som spiller på LPGA-touren.

Etter å ha spilt universitetsgolf i fødestaten Texas, ble Stanford profesjonell i 2000. Hun debuterte på Futures Tour, og fikk med seg en seier der før hun på slutten av sesongen gjennomgikk LPGA-tourens kvalifiseringsskole. Der endte hun på fjerdeplass, og fikk dermed spillerett på LPGA-touren påfølgende sesong.

Den første seieren på LPGA-touren kom i 2003, da hun vant ShopRite LPGA Classic. Allerede uken etter tapte hun et omspill om seieren i majorturneringen US Women's Open. Denne andreplassen er per 2011 hennes beste plassering i en majorturnering.

## Meritter
; Seire på LPGA-touren
* 2012 HSBC Women's Champions
* 2009 SBS Open at Turtle Bay
* 2008 Bell Micro LPGA Classic, Lorena Ochoa Invitational
* 2003 ShopRite LPGA Classic

; Seire på Futures Tour 
* 2000 Summit Consulting SBC FUTURES Tour Championship

### Lagturneringer
; Som amatør 
* Curtis Cup: 2000 (for USA)

; Som profesjonell 
* Solheim Cup: 2003, 2007, 2009, 2011 (for USA)

## Eksterne lenker
* 
* 
* 
*  Angela Stanford Foundation
Cosimo de’ Medici (eldre)

**Cosimo de' Medici** (født 1389, død 1464) var en italiensk bankmann, politiker og mesén i staten Firenze.

Cosimo var sønn av Giovanni di Bicci de' Medici, som grunnla Medici-banken i 1397. Han ble utdannet innen humanistiske vitenskaper, men var samtidig sterkt religiøs.

Cosimo de' Medici overtok ledelsen av banken ved sin fars død i 1420. Etter en maktkamp ble han forvist fra Firenze i 1433, men han fikk komme tilbake allerede året etter da de offentlige finansene led uten Medicis bankvirksomhet i byen. Han var deretter den mektigste mann i Firenze frem til sin død.

Bankens virksomhet ble kraftig utvidet under de' Medicis ledelse, og filialer ble åpnet blant annet i Genève, Milano, London og Brussel. Tidligere har banken hatt kontorer i Roma, Venezia og Napoli. Formidling av betalinger til pavestolen er hele tiden en viktig del av virksomheten. Særlig i første del av de' Medicis liv går banken strålende.

Inntektene fra banken ble blant annet brukt til å kjøpe seg støtte i mange deler av folket. Dette sikret de' Medicis politiske makt. Valgene i Firenze ble i større og større grad en farse på grunn av utstrakt valgfusk. 

Mye av de' Medicis inntekter ble brukt til sponsing av kunst, arkitektur og litteratur. Midler fra de' Medici bekostet blant annet renovering av San Marco-klosteret i Firenze.

## Referanser


## Eksterne lenker
*